Държавен вестник, бр. 55, 2020 г., стр. 41

БРОЙ  55	
Д Ъ Р Ж А В Е Н  В Е С Т Н И К 	
СТР.  41  
1. в указания от БНЕБ – ЕАД, срок по 
чл. 38 търговският участник не е изпълнил 
задължение по чл. 35;
2. е налице невъзможност задължение по 
чл. 35 да бъде изпълнено чрез последващи 
действия на търговския участник;
3. е отстранен от пазара на електрическа 
енергия от страна на „Електроенергиен сис­
темен оператор“ – ЕАД, наричано по-нататък 
ЕСО – ЕАД;
4. е налице решение на Комисията за 
енергийно и водно регулиране, наричана по-
нататък КЕВР, за отнемане/прекратяване на 
съответната лицензия или при изтичане на 
нейния срок, когато за дейността на търгов­
ския участник се изисква лицензия;
5. търговският участник не отговаря на 
условията за регистрация на борсов пазар, 
съдържащи се в ЗЕ, правилата по чл. 91, 
ал. 2 от ЗЕ и/или тези правила, поради на­
стъпила промяна в обстоятелствата, за която 
не е изпратил официално уведомление до 
БНЕБ – ЕАД.
Чл. 43. При изключване на търговски 
участник от борсовия пазар на електрическа 
енергия БНЕБ – ЕАД, прекратява всички 
видове предоставен достъп и изпраща офи­
циално уведомление до търговския участник 
за датата на изключването, като изпраща 
съобщение до всички търговски участници.
Чл. 44. (1) Изключването на търговски 
участник от борсовия пазар на електрическа 
енергия се отразява в регистъра на търгов­
ските участници, публикуван на интернет 
страницата на БНЕБ – ЕАД.
(2) Търговски участник, изключен от борсо­
вия пазар на електрическа енергия, има право 
да започне нова процедура по регистрация 
не по-рано от 6 (шест) месеца след датата на 
изключване.
(3) При изключване на търговски участник 
от борсовия пазар на електрическа енергия 
всички дължими към борсовия оператор так­
си по Тарифата за таксите на БНЕБ – ЕАД, 
стават изискуеми.
Г л а в а  ч е т в ъ р т а
ПРАВИЛА ЗА ТЪРГОВИЯ НА ПАЗАРЕН 
СЕГМЕНТ „В РАМКИТЕ НА ДЕНЯ“
Раздел I
Електронна система за търговия
Чл. 45. Търговията на пазарен сегмент 
„В рамките на деня“ се осъществява чрез 
електронна система за търговия – в рамките 
на деня, наричана по-нататък ЕСТ-РД.
Чл. 46. За участието на пазарен сегмент 
„В рамките на деня“ всеки търговски участ­
ник има основно портфолио и допълнителни 
портфолиа.
Чл. 47. ЕСТ-РД на пазарен сегмент 
„В рамките на деня“ е с ограничен и непрех­
върляем достъп.
Раздел II
Дни на търговия, интервал и етапи 
на търговия
Чл. 48. Дните на търговия са всеки ден от 
седмицата, 365/366 дни в годината.
Чл. 49. Период на подаване на оферти е 
периодът, през който оферти за покупка и 
продажба могат да бъдат подавани в ЕСТ-РД 
до приключване на времето за сключване 
на сделки за съответен продукт в деня на 
доставка (D).
Чл. 50. Сроковете за подаване на оферти 
за покупка и/или продажба са:
1. начален срок за подаване на оферти и 
сключване на сделки: 14,00 ч. на деня (D-1), 
предхождащ деня на доставка (D), за всички 
продукти с ден на доставка (D);
2. краен срок за подаване на оферти и 
сключване на сделки: търговските участници 
могат да подават оферти, да променят или 
изтриват вече подадени оферти и да сключ­
ват сделки до 60 (шестдесет) минути преди 
началото на доставка на съответния продукт.
Чл. 51. По преценка на БНЕБ – ЕАД, 
съответните начални и крайни срокове за 
подаване на оферти и сключване на сделки 
могат да бъдат променяни.
Чл. 52. Всички промени по чл. 51 се обявя­
ват на интернет страницата на БНЕБ – ЕАД, 
като регистрираните търговски участници се 
уведомяват официално.
Раздел III
Маркет-мейкър (Market Maker)
Чл. 53. БНЕБ – ЕАД, може в съответствие 
с правилата по чл. 91, ал. 2 от ЗЕ да сключи 
договор с регистриран търговски участник/
ци, който/които да поеме/ат отговорността за 
осигуряване на ликвидност (маркет-мейкър).
Чл. 54. Образец на рамково споразумение 
за осъществяване на роля на „маркет-мей­
кър“ е публикуван на интернет страницата 
на БНЕБ – ЕАД.
Раздел IV
Търгувани продукти
Чл. 55. Търгуваните продукти на пазарен 
сегмент „В рамките на деня“ и техните па­
раметри са дефинирани в Инструкция „Спе­
цификация на търгуваните продукти“. 
Раздел V
Задължения, породени от подаване на оферта 
от търговски участник
Чл. 56. Офертите, подадени от търговски 
участник чрез ЕСТ-РД, се считат за обвързващи 
и се съхраняват в нея. Информация, генери­
рана от ЕСТ-РД въз основа на подадените 
оферти от търговските участници, се счита 
за обвързваща по отношение на съответния 
търговски участник, подал офертата.